Gammel Hellerup Gymnasium

Gammel Hellerup Gymnasium (GHG) blev grundlagt i 1894 af skolebestyrer Vilhelm H. Bornebusch og var oprindelig en privatskole udelukkende for drenge. Skolens oprindelige navn var Hellerup Real- og Latinskole, men skifter i 1903 navn til Hellerup Gymnasium. I 1919 kommer et yderligere navneskifte, fordi en nyoprettet pigeskole også anvendte betegnelsen Hellerup Gymnasium. For at betone at skolen ikke var en døgnflue, tog man navnet: Gammel Hellerup Gymnasium. I 1986 blev skolen administrativt til et amtsgymnasium og siden 2007 er det en selvejende institution.

Den første kvindelige student fra gymnasiet var Kirsten Lauritzen i 1922, datter af daværende rektor Hans Hartvig-Møller.

Oprindelig havde skolen lokaler på Frederikkevej i Hellerup, men flyttede i 1956 til nye og større bygninger på Svanemøllevej, tegnet af Axel Maar, der ligeledes har tegnet bygningerne til skolerne Nykøbing Katedralskole, Rødovre Gymnasium m.fl. Anlægget er i gule mursten i en behersket funktionalisme med rødder i dansk tradition. På den store grund lå indtil 1954 landstedet Hellerupgård. Samtidig med flytningen fik piger adgang til skolen.

Det første elevrådsvalg i Danmark afvikledes på skolen d. 6. november 1909. Elevrådet har været en fast del af skolen lige siden.

I 1986 blev skolen til et amtsgymnasium i Københavns Amt. I 2006 blev gymnasiet udvidet med en ny tilbygning, hvor der bl.a. er bibliotek og studiecenter. I 2007 blev skolen i lighed med andre gymnasier en statslig selvejende institution med en bestyrelse som øverste myndighed.

Bjarne Edelskov Nielsen tiltrådte som rektor 6. januar 2020. Tidligere var Jørgen Rasmussen rektor. Han tiltrådte i 2005 som afløser for Asger Sørensen, der havde været rektor siden 1985.

Kendte studenter 
 1897: Martin Rasmussen, skolebestyrer
 1912: Ove Holm, praktisk leder og spejderchef i Det Danske Spejderkorps 1924-1960.
 1917: Louis Hjelmslev, sprogforsker
 1917: Fredrik Nygaard, forfatter og journalist
 1918: Kjeld Brockenhuus-Schack, greve og officer
 1918: Eugen Olsen, overretssagfører og generalkonsul
 1920: Svend Ramsby, arkitekt
 1921: Einar Lund, officer og modstandsmand
 1921: Sigurd Pedersen, civilingeniør
 1922: Iver Jespersen, forlagsboghandler
 1922: Kirsten Lauritzen, datter af rektor Hans Hartvig-Møller og senere gift med skibsreder Knud Lauritzen (student 1924)
 1922: Erik Ramsby, civilingeniør og atlet
 1924: Knud Lauritzen, skibsreder og konsul
 1926: Jens Kruuse, litterat
 1927: Vilhelm Wedell-Wedellsborg, baron og amtmand
 1928: Hans Kurt, skuespiller og operettesanger
 1932: Per Permin, overlæge
 1932: Galavarnadis Diskul, prins, admiral
 1936: Tue Gad, forskningsbibliotekar
 1936: Andrej Myschetzky, fyrste, overlæge
 1936: Birger Storr-Hansen, rektor
 1937: Frits Pedersen, direktør
 1947: Frederik Dessau, forfatter
 1947: Bent Mohn, redaktør
 1947: Peter Naur, datalog og astronom
 1948: Christian Ludvigsen, teaterhistoriker
 1954: Ole Hyltoft, forfatter
 1961: Bent Hindrup Andersen, arkitekt, medlem af Folketinget 1994-98
 1962: Torben Krogh, chefredaktør
 1968: Jan Fog, ejendomsmægler
 1970: Peter Michael Hornung, kunstkritiker
 1972: Jarl Friis-Mikkelsen, cand.mag., kreativ chef i Skandinavisk Filmkompagni A/S
 1974: Arne Astrup, læge og ernæringsprofessor
 1974: Søren Pilmark, skuespiller
 1975: Monica Ritterband, journalist
 1977: Jutta af Rosenborg, grevinde og erhvervskvinde
 1978: Jes Dorph-Petersen, journalist
 1978: Jerk W. Langer, læge
 1980: Line Baun Danielsen, journalist
 1984: Søren Brostrøm, læge og direktør for Sundhedsstyrelsen
 1985: Ellen Hillingsø, skuespillerinde
 1993: Bjarke Ingels, arkitekt
 2000: Julie Ølgaard, skuespillerinde
 2009: Mathias "Zanka" Jørgensen, fodboldspiller

Årstal mangler
 Finn Ellerbek-Petersen, præst og missionær
 ca. 1960: Per Michaelsen, journalist
 ca. 1944: Erik Mørk, skuespiller
 ca. 1980: Kim Vilfort, fodboldspiller
 Gunnar Lundquist
 Hans Henrik Moerch
 Palle Smidt
 Claus V. Jensen, kaptajn i Seattle
 Sidney Lee, tv-personlighed (ej student)
 ca. 1990: Mikael Wulff, komiker
 ca. 1986: Peter Tanev, vejrvært

Ekstern henvisninger 
 Gammel Hellerup Gymnasium
 Gammel Hellerup Foreningen 
 Gammel Hellerups Skoleblad Mosqui2 
 Virtuel rundvisning 
 Kirsten Lauritzen

Henvisninger 

 
Etableret i 1894